Polisie skiet verdagte tydens jaagtog dood | Maroela Media
'n Ondersoek is van stapel gestuur nadat 'n polisiebeampte Saterdag 'n verdagte tydens 'n jaagtog in Strand in die Wes-Kaap doodgeskiet het.
Ndileka Cola, woordvoerder van die onafhanklike polisieondersoekdirektoraat (Opod), het gesê die ondersoek volg nadat ses gewapende mans na bewering 'n slaghuis in die omgewing van dié dorp beroof het. Die polisie het die verdagtes agternagesit en dit het in 'n jaagtog ontaard.
"Die mans het glo op die vlug geslaan met 'n onbekende hoeveelheid kontant, 'n skootrekenaar en 'n selfoon."
Die verdagtes is egter kort daarna deur die polisie se honde-eenheid vasgekeer, maar het daarin geslaag om beamptes te ontduik.
"Die mans het skote in die rigting van die polisie afgevuur en beamptes het teruggeskiet. Die verdagtes het toe uit hul motor gespring en in verskillende rigtings begin hardloop, terwyl hulle steeds op die beamptes geskiet het," het Cola gesê.
Een van die verdagtes is doodgeskiet, terwyl 'n ander een ernstige skietwonde opgedoen het. Hy is na 'n plaaslike hospitaal geneem vir verdere behandeling.
Polisie het die ander vier verdagtes in hegtenis geneem en hulle het Maandag in die Grabouw-landdroshof verskyn.
"Al die gesteelde goedere is teruggevind, asook drie vuurwapens en 'n speelgoedgeweer."
Die motor waarmee die verdagtes gery het, is glo in Gugulethu gekaap.
Volgens Cola is Opod steeds besig om die saak te ondersoek.
Zuma 'wil nie uit tronk verhoor word'
Mooi.Genoeg is genoeg hulle het geweet wat is die gevolge toe hulle die misdaad gaan pleeg het.
Weereens 'n bewys dat ons nie ontwapen word nie ne hoedeman
Well Done Cele se manne
Nou sien men's geen Pfft en tjek nie ne.
O ja en nou is Hulle nie useless manne wat jy nie kan trust nie.
Jy moet ingeteken wees om te stem1-7Jy moet ingeteken wees om te stem
Well done een hofsaak minder en geen las op die belastingbetalers om die krimineel in die tronk te onderhou nie